Κώστας Κάππας

Ο Κώστας Κάππας (Αγρίνιο, 4 Φεβρουαρίου 1969) είναι Έλληνας ηθοποιός.

 Βιογραφικό 
Γεννήθηκε στις 4 Φεβρουαρίου 1969 στο Αγρίνιο όπου και μεγάλωσε. Τελειώνοντας το σχολείο, φοίτησε στη Γυμναστική Ακαδημία Αθηνών ολοκληρώνοντας τις σπουδές του κάποια χρόνια μετά. Σε ηλικία 25 ετών αποφάσισε να σπουδάσει υποκριτική. Αρχικά έδωσε εξετάσεις στη Δραματική Σχολή του Εθνικού Θεάτρου ενώ στη πορεία ξεκίνησε τις σπουδές του στο Θεατρικό Εργαστήρι της Ρούλας Πατεράκη. Παράλληλα με τις σπουδές του ξεκίνησε να εργάζεται ως ηθοποιός κάνοντας διάφορες εμφανίσεις σε τηλεοπτικές σειρές. Το τηλεοπτικό του ντεμπούτο έγινε το 1994 συμμετέχοντας σε 3 επεισόδια της κοινωνικής σειράς «Οι Αγνοημένοι». Ακολούθησε μία μικρή συμμετοχή στη σειρά «Σκορπιός», ενώ τη σεζόν 1995-1996 πήρε μία θέση στο βασικό καστ της δραματικής σειράς «Απών». Ακολούθησε η συμμετοχή του στη σειρά «Βαμμένος Ήλιος» την περίοδο 1996-1997.

 Καριέρα 

 Τηλεόραση 
Έχοντας τελειώσει τις σπουδές του έκανε μία guest εμφάνιση στη σειρά "Κωνσταντίνου και Ελένης" το 1999 και "Εγκλήματα" το 2000. Έγινε γνωστός στο ευρύ κοινό το 2003 όταν πήρε έναν από τους πρωταγωνιστικούς ρόλους στην δραματική σειρά του Χριστόφορου Παπακαλιάτη, "Κλείσε τα μάτια". Η σειρά αποτέλεσε μία από τις πιο επιτυχημένες σειρές της ελληνικής τηλεόρασης σημειώνοντας υψηλά ποσοστά τηλεθέασης. Ένας από τους λόγους που το όνομά του έχει ταυτιστεί με τη σειρά είναι ένα υψηλό πρόστιμο που επέβαλλε το Εθνικό Συμβούλιο Ραδιοτηλεόρασης σε μία ερωτική σκηνή που πρωταγωνιστούσε ο ίδιος, δημιουργώντας διάφορες συζητήσεις στο Τύπο κατά πόσο σωστή είναι η παραπάνω απόφαση ή όχι. 

Μετά την μεγάλη επιτυχία της σειράς "Κλείσε τα μάτια", ακολούθησε ο πρωταγωνιστικός ρόλος στην δραματική σειρά "Ο τελευταίος παράδεισος" τη σεζόν 2004-2005 όπου έπαιξε μαζί με τον Νίκο Σεργιανόπουλο και την Τάνια Τρύπη. Ακολούθησαν διάφορες συμμετοχές στις σειρές "Γάμος με τα όλα του", "Ιστορίες Μυστηρίου", "Οι ιστορίες του αστυνόμου Μπέκα" και "Εντιμότατοι κερατάδες". Τη σεζόν 2007-2008 πρωταγωνίστησε στην νεανική σειρά "Coupling" ενώ συμμετείχε σε μία ιστορία της σειράς "Ίχνη". Τη σεζόν 2010-2011 έλαβε μέρος στη σειρά "Κούκλες". Το 2012 εντάχθηκε στο βασικό καστ της καθημερινής σειράς "Κλεμμένα Όνειρα" στο ρόλο του δικηγόρου Νικόλα Δρόσου. Η παρουσία του στη σειρά ολοκληρώθηκε στα μέσα του τρίτου κύκλου το 2014. Τη σεζόν 2014-2015 πρωταγωνίστησε στην δραματική σειρά ¨Όρκος Σιωπής". Από το 2016 μέχρι το 2017 είχε έναν από τους πρωταγωνιστικούς ρόλους στον τρίτο κύκλο της κωμικής σειράς "Οι Συμμαθητές".Τη σεζόν 2021 είχε ένα από τους πρωταγωνιστικούς ρόλους στη σειρά Έξαψη. Έκανε μία έκτακτη συμμετοχή στη σειρά "Μην αρχίζεις τη μουρμούρα". Το 2022 έπαιξε στην σειρά "Ήλιος" στον ρόλο του Γιώργου Σαρρή στο ΑΝΤ1 και στη σειρά "Κι όμως είμαι ακόμα εδώ" της ΕΡΤ1, στον ρόλο του Γιώργου Καραμπέκου. Τη σεζόν 2022-2023 έπαιξε στη σειρά "Έρωτας φυγάς" στον ρόλο του Φίλιππου στο OPEN. Το 2023 έπαιξε ως γκεστ στη σειρά "Ο Γιατρός" στο Alpha TV, στον ρόλο του Διονύση στο επεισόδιο «Αίτιο και αποτέλεσμα». Τη σεζόν 2024-2025 παίζει στη σειρά "Η Παραλία" της ΕΡΤ1, στον ρόλο του Χρήστο Τουφεξή.

 Κινηματογράφος 
Έκανε την πρώτη του εμφάνιση στον κινηματογράφο το 1996 με ένα μικρό ρόλο στην ταινία "Του χάρου τα δόντια". Το 1998 έλαβε μέρος στην ταινία μικρού μήκους "Ύψωμα 33" και "Black Out". Ακολούθησε η ταινία "Συμφωνία χαρακτήρων" το 1999. Οι επόμενες κινηματογραφικές συμμετοχές του ήταν στις ταινίες "E-mail", "Βασίλισσα Μαϊμού" και "Θα το μετανοιώσεις". Το 2003 έλαβε μέρος σε τρεις ταινίες: "Ένα τραγούδι δε φτάνει", "Money-go-round" και "Μεταμφιεσμένη γυναίκα".

 Τηλεόραση 
+ΈτοςΤίτλος προγράμματος ΚανάλιΡόλοςΣημειώσεις1994Οι Αγνοημένοι ANT1Δημήτρης 3 επεισόδια1995 Σκόρπιος MEGAΕπεισόδιο: "Το τέμπλο της Κανακαριάς" 1995-1996Απών MEGAΒασικό Καστ 1996-1997Βαμμένος Ήλιος ANT1Μίμης Βασικό Καστ 1999Κωνσταντίνου και ΕλένηςANT1Κλεομένης Επεισόδιο: "Τα τριάντα....βάλε καράτια"2000ΕγκλήματαANT1Γιώργος 1 επεισόδιο (63)2002-2004Κλείσε τα μάτιαMEGAΠαύλος Πρωταγωνιστικός Ρόλος2004-2005Ο τελευταίος παράδεισοςALPHAΑνδρέας Πρωταγωνιστικός Ρόλος 2005Γάμος με τα όλα τουANT1Νίκος Επεισόδιο: "Γάμος με το σόι σου"Δυο μέρες μόνοMEGAφίλος Σάββα 1 επεισόδιο 2006Πάρτο ΑλλιώςANT1ΣτέλιοςΠρωταγωνιστικός Ρόλος Γάμος με τα όλα τουANT1Νίκος Επεισόδιο: "Ομφάλιος λώρος"2007Οι ιστορίες του αστυνόμου ΜπέκαALPHAΑνδρέας Μοδινός Επεισόδιο: "Εκείνη τη νύχτα"Εντιμότατοι κερατάδεςALPHAΑντώνης Επεισόδιο: "Ο νιόπαντρος κερατάς" Ιστορίες Μυστηρίου ANT1Πέτρος Επεισόδιο: "Το διάβασμα της σκέψης"Εντιμότατοι κερατάδεςALPHAΣτέλιος Τσιρλής Επεισόδιο: "Ο ακτιβιστής κερατάς"2007-2008CouplingANT1Πάρης Πρωταγωνιστικός Ρόλος 2008ΊχνηMEGAΚώστας Επεισόδιο: "Σύμβολο" Αληθινοί ΈρωτεςALPHAΣπύρος Επεισόδιο: "Μυστικό δείπνο" 2008-2009 Έχω ένα μυστικόALPHAΜάριος Πλωριώτης 3 επεισόδια 2010Εργαζόμενη ΓυναίκαANT1Γιώργος Επεισόδιο: "Η τροχονόμος" 2010-2011ΚούκλεςMEGAΓεράσιμος Πρωταγωνιστικός Ρόλος 2012-2014Κλεμμένα ΌνειραMEGAΝικόλας Δρόσος Πρωταγωνιστικός Ρόλος2014-2015Όρκος ΣιωπήςSTARΣταύρος Πρωταγωνιστικός Ρόλος 2016-2017Οι ΣυμμαθητέςANT1Φραγκίσκος Κοντογιάννης Πρωταγωνιστικός Ρόλος 2021ΈξαψηMEGAΜηνάς ΦράγκοςΠρωταγωνιστικός Ρόλος2021-2022Μην αρχίζεις τη μουρμούραALPHAΆλκης4 επεισόδια2022Κι όμως είμαι ακόμα εδώΕΡΤ1Γιώργος ΚαραμπέκοςΒασικό ΚαστΉλιοςANT1Γιώργος Σαρρής2022-2023Έρωτας φυγάςOPENΦίλιπποςΠρωταγωνιστικός Ρόλος2023Ο ΓιατρόςALPHAΔιονύσηςΕπεισόδιο : "Αίτιο και αποτέλεσμα"2024-2025Η ΠαραλίαΕΡΤ1Χρήστος ΤουφεξήςΒασικό Καστ

 Κινηματογράφος 
Έτος Τίτλος Ρόλος1996Του χάρου τα δόντια 1998 Ύψωμα 33Black OutΜατθαίος 1999Συμφωνία χαρακτήρων2000Βασίλισσα μαϊμούΤζόε E-mail Δημήτρης 2002Θα το μετανοιώσεις2003Ένα τραγούδι δεν φτάνειΜεταμφιεσμένη γυναίκαMoney-go-round2004Παίζει ο θεός με το αλατοπίπερο ;Μανώλης Κανείς δεν είναι τέλειος 
 Θεατρογραφία 
+ΈτοςΤίτλος θεατρικής παράστασηςΧώρος2009-2013Το τάβλι Θέατρο Αργώ / Αυλή Αριστοφάνους2015-2016Ο μπαμπάς Θέατρο Δημήτρης Χορν Η βέρα Από Μηχανής Θέατρο 2016-2018Το ψέμα Θέατρο Μικρό Παλλάς 2018 Μόλις Χώρισα Περιοδεία 2019Γαμήλιο ΕμβατήριοΣύγχρονο Θέατρο Ο Καλός Άνθρωπος του ΣετσουάνΘέατρο Θησείον 2019-2020Tape Θέατρο 104 

 Παραπομπές 

Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου